María Conchita Alonso. Maria Conchita Alonso (, hozirgi ismi María Concepción Alonso Bustillo (), 1957-yil 29-iyun, Cienfuegos, Kuba) – amerikalik aktrisa va qoʻshiqchi. Hayoti. Maria 1957-yil 29-iyunda Kubaning Cienfuegos shahrida dunyoga kelgan. 1962-yilda besh yoshga toʻlganida, uning ota-onasi Ricardo Alonso va Conchita Bustillo Venesuelaga koʻchib ketishgan. Maria 1971-yilda „Miss Teenager World“ tanlovida gʻalaba qozonib, shou-biznesga kirib keladi. 1975-yilda esa „Dunyo goʻzali“ tanlovida 5-oʻrinni egallaydi. Shundan soʻng Mariya top modelga aylandi va Venesuelada aktrisa hamda xonanda sifatida shuhrat qozonadi. Faoliyati. Musiqa va kinodagi faoliyati. 1979-yilda qoʻshiqchi „Love Maniac“ nomli albomini chiqardi. Bu albom „oltin“ maqomiga erishdi va xuddi shu nomdagi qoʻshiq musiqa chartllari reytingida birinchi oʻrinni egalladi. Shundan soʻng „The Witch“ va „Dangerous Rhythm“ nomli albomlar chiqardi. Ispan tilida soʻzlashuvchi aholi orasida uning „Vamos a Bailar“ qoʻshigʻi eng mashhuri boʻlgan. Bu qoʻshiqni taniqli musiqachi Giorgio Moroder „Scarface“ filmiga saundtrek sifatida ishlatgan. Mariani „Maria Conchita“ albomi haqiqiy yulduzga aylantirdi va Maria 1985-yilda „Eng yaxshi lotin amerikalik qoʻshiqchi“ sifatida „Grammy“ mukofotiga nomzod boʻldi. Shundan soʻng, Mariya Gollivudda ilk rolini „Moscow on the Hudson“ filmida Robin Uilyams bilan birga ijro etgan. Keyinchalik qoʻshiqchi Arnold Schwarzenegger bilan „The Running Man“, Kevin Peter Hall bilan „Predator 2“, Meryl Streep hamda Glenn Close bilan „The House of the Spirits“ kabi mashhur filmlarda birga rol ijro etgan. Keyinchalik Maria Nicolas Cage bilan „Vampire's Kiss“ filmida, Sean Penn bilan esa „Colors“ filmida rol ijro etdi hamda 1995-yilda Brodveyda sahnalashtirilgan „Kiss of the Spider Woman“ musiqali spektaklida bosh rolni oʻynadi. Ijtimoiy faoliyati. Maria xayriya tashkilotlari uchun mablagʻ yigʻish ishlarida faol qatnashadi. Qoʻshiqchi Venesuela prezidenti Ugo Chavesni diktator deb hisoblab, uning qatʼiy muxolifiga aylangan. 2008-yilda Alonso Jon Makkeynning saylov oldi kampaniyasida ishtirok etgan. Musiqaviy albomlari. Studiyaviy Jonli Toʻplamlari